23/05/2012 | Administración LocalMunicipal
Ferrol
Urbanismo
Edicto aprobación inicial da Ordenanza municipal regulamentadora do procedemento de declaración responsable de actividades de servizo inócuas

O Excmo. Concello Pleno, en sesión levada a cabo o día 26 de abril de 2012, adoptou, entre outros o seguinte acordo: “PROPOSTA DE APROBACIÓN INICIAL DA “ORDENANZA MUNICIPAL REGULAMENTADORA DO PROCEDEMENTO DE DECLARACIÓN RESPONSABLE DE ACTIVIDADES DE SERVIZO INÓCUAS.- Examinada a proposta que eleva o Concelleiro de Medio Ambiente, Urbanismo, Servicios e Seguridade, que textualmente di: “Visto o informe-proposta do Angel Georgiev De Santis Germa emitido con data do 25.04.12, que literalmente di:“Con data do 18.04.12, o Angel Georgiev De Santis Germa emite o seguinte informe: “Coa aprobación da Directiva 2006/123/CE do Parlamento Europeo e do Consello, do 12 de decembro de 2006, relativa aos servizos no mercado interior, reforzáronse as liberdades de establecemento e de prestación de servizos dentro dos Estados membros. Dita directiva, trasposta ao ordenamento xurídico español da man da Lei 17/2009, de 23 novembro, sobre libre acceso ás actividades de servizos e o seu exercicio, impón aos Estados membros a obriga de eliminar as trabas xurídicas e administrativas inxustificadas á liberdade de establecemento e de prestación de servizos, establecendo o réxime xeral de acordo co que o acceso a unha actividade de servizos e o seu exercicio non estarán suxeitos a un réxime de autorización previa por parte da Administración. Soamente se poderán manter réximes de autorización previa cando así se estableza por Lei, cando non sexan discriminatorios, estean xustificados por unha razón imperiosa de interese xeral e sexan proporcionados. Ditas razóns imperiosas de interese xeral están definidas no Considerando (40) da referida directiva, referíndose en especial á orde pública, seguridade e saúde públicas, no senso dos artigos 46 e 55 do Tratado. Asemade, a Lei 25/2009, do 22 de decembro, de modificación de diversas leis para a súa adaptación á lei sobre o libre acceso ás actividades de servizos e o seu exercicio, introduciu modificacións na materia: modificación do artigo 84.1. c) da Lei 7/1985 de Bases do Réxime Local, establecendo a posibilidade de intervención na actividade dos cidadáns mediante o réxime de comunicación previa e declaración responsable, definidos no novo artigo 71. bis da Lei 30/1992 pola que se aproba a Lei de Réxime Xurídica das Administracións Públicas e Procedimento Administrativo Común; asemade establécese a posibilidade dun control a posteriori ao inicio da actividade para comprobar o cumprimento da normativa de aplicación. Isto conleva un cambio trascendental na visión do control das actividades por parte das administracións, sobre todo na local. Na mesma liña, a modificación que introduciu o Decreto 2009/2009, de 23 decembro, no Regulamento de Servizos das Corporacións Locais, aprobado polo Decreto de 17 xuño 1955, dando unha nova redacción ao seu artigo 5 (“A intervención das corporacións locais na actividade dos seus administrados exercerase polos medios e principios enunciados na lexislación básica en materia de réxime local”) e ao artigo 22.1 (“A apertura de establecimientos industriais e mercantís poderá suxeitarse aos medios de intervención municipal, nos termos previstos na lexislación básica en materia de réxime local e na Lei 17/2009, de 23 de noviembre, sobre o libre acceso ás actividades de servizos e o seu exercicio”). A modificación operada pola Lei 2/2011, de 4 de marzo, de Economía Sostenible, introduciu na Lei de Bases de Réxime Local os artigos 84. bis e 84. ter, clarificando a materia no ámbito local. Ditos artigos dispoñen o seguinte: 84. bis: “Sen prexuízo do disposto no artigo anterior, con carácter xeral, o exercicio de actividades non se someterá á obtención de licenza ou outro medio de control preventivo. Non obstante, poderán someterse a licenza ou control preventivo aquelas actividades que lle afecten á protección do medio ambiente ou do patrimonio histórico-artístico, a seguridade ou a saúde públicas, ou que impliquen o uso privativo e ocupación dos bens de dominio público, sempre que a decisión de sometemento estea xustificada e resulte proporcionada. En caso de existencia de licenzas ou autorizacións concorrentes entre unha entidade local e algunha outra administración, a entidade local deberá motivar expresamente na xustificación da necesidade da autorización ou licenza o interese xeral concreto que se pretende protexer e que este non se encontra xa cuberto mediante outra autorización xa existente.” 84. ter: “Cando o exercicio de actividades non precise autorización habilitante e previa, as Entidades locales deberán establecer e planificar os procedimientos de comunicación necesarios, así como os de verificación posterior do cumplimiento dos requisitos precisos para o exercicio da mesma polos interesados previstos na lexislación sectorial” Nesta liña, o artigo 42 da Lei de Economía Sostenible reforma o Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e concretamente a letra i) do artigo 20.4º, que agora establece que se cobrarán as correspondentes taxas polo outorgamento das licenzas de apertura de establecementos, así como pola realización da actividade de verificación do cumprimento dos requisitos establecidos na lexislación sectorial cando se trate de actividades non suxeitas á autorización ou control previo. No ámbito normativo autonómico, o artigo 286 da Lei 5/1997, de 22 xullo, de Administración Local de Galicia, modificada por la Lei 1/2010, de 11 febreiro, establece a mesma liña de regulación, como non podía ser doutro xeito, que a marcada polo artigo 84.1 da Lei de Bases de Réxime Local. A Lei 13/2010, de 17 decembro, do Comercio Interior de Galicia, versa no seu artigo 28 como segue: “1. Para a apertura dun establecemento comercial será requisito imprescindible a obtención da licenza municipal de apertura ou actividade ou, de ser o caso, comunicación previa ou declaración responsable. Ademais do anterior, nos supostos previstos nesta lei, requirirase autorización comercial da Comunidade Autónoma.2. As licenzas de apertura dos establecementos comerciais serán concedidas polos concellos, de acordo coa normativa vixente en materia de urbanismo, seguranza, salubridade e protección do medio ambiente.3. En todo caso, as actividades comerciais non suxeitas ao trámite de incidencia, efecto ou impacto ambientais, nin ao informe da consellaría titular da competencia en sanidade, estarán exentas da obtención da licenza municipal de apertura ou actividade, bastando para o inicio desta a presentación dunha comunicación previa ou dunha declaración responsable.4. Suxéitanse unicamente ao deber de presentar unha comunicación previa, asinada pola persoa transmitente e a adquirente, os cambios de titularidade das licenzas de actividade ou apertura de establecementos e actividades comerciais.5. Os datos contidos nas licenzas de apertura de establecementos comerciais ou, de ser o caso, nas comunicacións previas ou declaracións responsables recibidas serán comunicados polo respectivo concello á dirección xeral con competencia en materia de comercio para os efectos da súa inscrición no Rexistro Galego de Comercio consonte o disposto no artigo 8º desta lei.” Especial mención merece o ámbito de aplicación desta Ordenanza, e de acordo coa exposición normativa vista ata o de agora, faise necesaria a súa precisión. En primeiro lugar, hai que ter en conta que o propio artigo 84, bis xa establece os criterios polos que certas actividades quedan excluídas desta declaración responsable, como son a protección do medio ambiente e do patrimonio histórico-artístico, a seguridade ou a saúde públicas, ou que impliquen o uso privativo e a ocupación dos bens de dominio público. E en segundo lugar, tamén debe terse en conta que seguen en vigor as normas que regulan procedementos especiais para autorización de certas actividades, como son o Regulamento xeral de policía de espectáculos públicos e actividades recreativas, debendo contar co establecido no Decreto 292/2004 que aproba o catálogo de espectáculos públicos e actividades recreativas de Galicia, ou o Decreto da Xunta 133/2008, do 12 de xuño, polo que se regula a avaliación de incidencia ambiental; nestas normas esíxese que se abran períodos de información pública dado que se trata de actividades que lle afectan á tranquilidade e saúde dos veciños, e se require que outras Administracións concedan a súa autorización previamente á concesión da licenza municipal. Por outra banda, enténdese que o réxime de autorización previa en materia de licenzas urbanísticas non está contemplado na Directiva 2006/123/CE xa que o seu Considerando (9) determina que “A presente Directiva solo se aplica aos requisitos que afecten ao acceso a unha actividade de servizos ou ao seu exercicio. Así, non se aplica a requisitos tales como normas de tráfico rodado, normas relativas á ordenación do territorio, urbanismo e ordenación rural(…)”. Xa que logo, faise necesaria a regulación e establecemento dun procedimento de declaración responsable ou comunicación previa por parte do Concello para a implantación práctica das medidas de liberdade de apertura de actividades e acceso ao seu exercicio, mediante a súa regulamentación a través da presente Ordenanza. Por todo o anterior, os servizos xurídicos de Urbanismo elaboraron a proposta de “Ordenanza regulamentadora do procedemento de declaración responsable para o exercicio de actividades de servizo inócuas que se acompaña”, que se adxunta.” Con data do 23.04.12, o Secretario Xeral emite o seguinte informe: “Vista a proposta de “Ordenanza municipal regulamentadora do procedemento de declaración responsable de actividades de servizo inócuas”, elaborada polos servizos xurídicos de Urbanismo, e a memoria xustificativa elaborada polo xurista de Urbanismo en data do 18.04.12, informo o seguinte: O procedemento para a aprobación da “Ordenanza municipal regulamentadora do procedemento de declaración responsable de actividades de servizo inócuas”, segundo o regulado no artigo 49 da Lei 7/1985, de 2 abril, reguladora das Bases de Réxime Local, é o seguinte: – Aprobación inicial polo Pleno – Información pública e audiencia aos interesados polo prazo mínimo de trinta días para a presentación de reclamacións e suxerencias – Resolución de tódalas reclamacións e suxerencias presentadas dentro de plazo e aprobación definitiva polo Pleno No caso de que non se presentara ningunha reclamación ou suxerencia, entenderase definitivamente adoptado o acordo ata entón provisional. De acordo co previsto no artigo 70.2 da Lei de Bases de Réxime Local, o texto definitivo da Ordenanza será publicado no BOP da Coruña e non entrará en vigor ata que transcorran 15 días dende a súa total publicación no mesmo.” En sesión de 25 de abril de 2012, a Comisión Informativa de Medio Ambiente, Urbanismo, Servizos e Seguridade emite ditame favorable sobre a aprobación inicial da Ordenanza referida. Por todo o exposto, PROPONSE ao Concelleiro delegado da Área de Medio Ambiente, Urbanismo, Servizos e Seguridade, previo ditame favorable da Comisión Informativa, para a súa elevación ao Concello en Pleno: Aprobación inicial da “Ordenanza municipal regulamentadora do procedemento de declaración responsable de actividades de servizo inócuas” ” Por todo o exposto, previo ditame favorable da Comisión Informativa de Medio Ambiente, Urbanismo, Servizos e Seguridade, PROPONSE AO CONCELLO EN PLENO: -Aprobación inicial da “Ordenanza municipal regulamentadora do procedemento de declaración responsable de actividades de servizo inócuas”. Previa deliberación, a Corporación, en votación ordinaria e por unanimidades dos Sres./as. asistentes, acordou aprobar a proposta transcrita.” O que se publica para xeral coñecemento. Ferrol, 9 de maio de 2012 O concelleiro delegado de Medio Ambiente, Urbanismo, Seguridade e Servizos Guillermo Evia Pérez